Ихадоума анасыԥ азы —
абзиабара?
аԥара?
даҽакы?
ИАҲӘОЗЕИ АБИБЛИА?
«Бзазара рымоуп Анцәа иажәа заҳауа, иацныҟәауа» (Лука 11:28, Ауасиаҭ Ҿыц).
ИААНАГАР АЛШОЗЕИ АРИ ШӘАРА ШӘЗЫ?
Ииашаҵәҟьоу абзиабара (Ефесаа 5:28, 29).
Гәыкала апатуеиқәҵара (Ефесаа 5:33).
Ашәарҭадаратә цәанырра (Марк 10:6—9).
ИҲАЛШОМА ҲАРА АБИБЛИА ИАҲӘО АГӘРА ҲГАР?
Ааи, убри азгьы ҳара иҳамоуп амзызқәа ҩба:
Анцәа — аҭаацәара Аԥҵаҩы иоуп. Абиблиаҿы иҳәоуп Анцәа Иегова раԥхьатәи ахаҵеи аԥҳәыси аҭаацәалазаараҿы ишеидикылаз (Аҟазаара 2:18—24). Даҽакала иуҳәозар, аҭаацәаратә еиҿкаара ыҟоуп, избанзар уи Анцәа иаԥиҵеит. Ҵакыс иамоузеи уи?
Шәазхәыц: шәара фатәхкык шәгәаԥхазар зыҟны еилышәкаауада уи арецепт? Ҳәарада, уи афатә ҟазҵаз иҿы.
Убасҵәҟьа, аҭаацәаратә насыԥ арецепт аилкааразы зегьы иреиӷьуп ҳиазҵаар Иегова — аҭаацәара Аԥҵаҩы.
Анцәа шәара дшәеиҷаҳауеит. Избан аҵакы замоу алабжьара Анцәа Иажәа аҿы аԥшаара? «Избан акәзар, — Абиблиа ишану еиԥш, — Иара гәҭыха-хьаас шәимоуп» (1 Пиотр 5:6, 7). Иегова ҳара зегьы иреиӷьу ҳзеиӷьишьоит, уи илабжьарақәа алҵшәа ааргоит! (Ажәамаанақәа 3:5, 6; Исаиа 48:17, 18).
ШӘАЗХӘЫЦ
Ишԥалшо ибзиоу хаҵаны, ԥҳәысны, ҭаацәаны аҟалара?
Абиблиа ари азҵаара аҭак ҟанаҵоит ЕФЕСАА 5:1, 2, насгьы КӘАЛАСАА 3:18—21 рҟны.